Бертолт Брехт
Генерале, твоят танк е тъй силен!

Превод от немски: Елисавета Багряна, —

chitanka.info

Генерале, твоят танк е тъй силен!

Той поваля цял лес,

сто човека премазва.

Но един недъг има:

нужен му е

танкист.

Генерале, твоят бомбардировач е тъй мощен;

Лети — по-бърз от буря,

с тежест двойна на слон.

Но един недъг има:

нужен му е

пилот.

Генерале, човекът е много полезен.

Може той да лети,

може той да убива.

Но един недъг има:

може той и

да мисли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.